Diari Oficial de la Generalitat Valenciana


Sumari del DOGV 3048, del 01-08-1997 (1997/9363)

RESOLUCIÓ de 23 de juliol de 1997, de la Conselleria d'Ocupació, Indústria i Comerç, per la qual s'incrementen els crèdits que han de finançar els programes de formació professional ocupacional que es determinen en la Resolució de 23 d'abril de 1997, i la modificatòria de 13 de juny de 1997.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3048

Data del DOGV
:   01-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9363


Data del document
:   23-07-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 23 de juliol de 1997, de la Conselleria d'Ocupació, Indústria i Comerç, per la qual s'incrementen els crèdits que han de finançar els programes de formació professional ocupacional que es determinen en la Resolució de 23 d'abril de 1997, i la modificatòria de 13 de juny de 1997.  
Amb data de 6 de novembre de 1996 fou publicada en el DOGV l'Ordre de 4 de novembre de 1996, de la Conselleria de Treball i Afers Socials, por la qual es determinaven els programes de formació professional ocupacional i es regulava el procediment general per a la concessió d'ajudes durant l'exercici de 1997.  
Posteriorment, s'assignaren crèdits destinats a finançar els programes de l'esmentada Ordre, establerts en la Resolució de 23 d'abril de 1997, i la modificatòria de 13 de juny de 1997, ambdues de la Conselleria d'Ocupació, Indústria i Comerç.  
La previsió efectuada en el pressupost de 1997 per a fer front a les obligacions contretes en els diversos programes de formació professional ocupacional en l'exercici 1996, no s'ha contret com a conseqüència de les renúncies al desenvolupament d'accions formatives i minoracions practicades.  
Per allò exposat, degut a la conveniència de satisfer la demanda de sol·licituds d'accions formatives valorades positivament, és precís reconduir el romanent pressupostari sobrant per un import de 499.956.033 PTA als programes d'inserció al treball i formació de formadors, a través de la via de programació de centres homologats i als programes d'inserció al treball i formació pràctica en empreses a través de la via de programació d'empreses que assumisquen un compromís de contractació almenys d'un 33% dels alumnes formats, incrementant les quanties assignades inicialment a aquests.  
Per tot això, en ús de les facultats que m'atorga la Llei 5/1983 de 30 de desembre del Govern Valencià, resolc:  
Article 1  
Incrementar la dotació pressupostària assignada en les Resolucions de 23 d'abril i 13 de juny de 1997, dels següents programes i vies de programació:  
A través de centres homologats per al programa d'inserció al treball en la província d'Alacant s'assigna una quantia màxima de 176.661.056 PTA, que suposa un increment de 148.574.619 PTA sobre la dotació anterior.  
A través de centres homologats per al programa d'inserció al treball en la província de Castelló, s'assigna una quantia màxima de 293.141.324 PTA que suposa un increment de 96. 967.132 PTA sobre la dotació anterior.  
A través de centres homologats per al programa d'inserció al treball en la província de València, s'assigna una quantia màxima de 1.267.373.061 PTA, que suposa un increment de 417.738.887 PTA sobre la dotació anterior.  
A través de centres homologats per al programa de formació de formadors en la província de Castelló, s'assigna una quantia màxima de 5.085.600 PTA que suposa un increment de 2.085.600 PTA sobre la dotació anterior.  
La distribució dels increments a nivell provincial respon als objectius previstos d'accions formatives en funció del nombre d'aturats de cada província.  
A través d'empreses que assumisquen un compromís de contractació almenys d'un 33% dels alumnes formats per al programa d'inserció al treball en la província d'Alacant, s'assigna una quantia màxima de 952.077.705 PTA, que suposa un increment de 39.533.466 sobre la dotació anterior.  
A través d'empreses que assumisquen un compromís de contractació d'almenys un 33% dels alumnes formats per al programa de formació pràctica en empreses, s'assigna una quantia màxima de 55.615.166 PTA que suposa un increment de 96.609.142 PTA, sobre la dotació anterior.  
Article 2  
Els crèdits assignats per als programes i vies de programació no modificats en aquesta resolució, seran els establerts en les resolucions de 23 d'abril i 13 de juny de la Conselleria d'Ocupació, Indústria i Comerç.  
València, 23 de juliol de 1997.- El conseller d'Ocupació, Indústria i Comerç: Diego Such Pérez.